Põhja-Tallinn (ansambel)

Põhja-Tallinn on eesti popisugemetega hiphopansambel, mis koosneb Pelgulinnast pärit kolmest hiphopparist ja naislauljast ning mujalt Tallinnast pärit kolmeliikmelisest live-bändist.

Ajalugu
2007. aastal tegi Põhja-Tallinnast pärit räpparid ühekordse projekti raames ühise loo "Probleem". Pärast projekti lõppu kohtuti kitarrist Eric Kammistega, kellega koos alustati kitarrimängu lisamisega lauludele ja kes aitas leida trummari ja basskitarristi. Seitsmeliikmelises koosseisus tegutses bänd alates 2011. aasta suvest. 2011. aasta mais valmis Põhja-Tallinnal muusikavideo loole "Me ei salli vaikust", milles teevad kaasa sellised artistid nagu Mini, Wild Disease, Chance, Fate ja Kenny. See lugu on ka Chris Kala raamatu "Ebaõnnestunud" treileri ja samanimelise filmi taustamuusikaks. 

2013. aasta kevadel lahkus bändist tervislikel põhjustel solist Maia Vahtramäe, kelle asemele valiti konkursiga Kerli Kivilaan. 2014. aasta sügisest, kui lahkus Risto Vürst, jäi ansambel kuueliikmeliseks.

Ansambel esitas oma laulu "Meil on aega veel" konkursile Eesti Laul 2013 ja pääses edasi finaali. Laulus "Meil on aega veel" laulavad kaasa kuus last: Loviisa Vahenurm, Anett Käärma, Mark Eemil Mustonen, Rainer Talvik, Kertu Noor ja Kardo Talvik.
Põhja-Tallinn võitis 2013. aastal kolm Eesti Muusikaauhinda: aasta ansambli, aasta debüütalbumi ja aasta hip-hop/räppalbumi kategoorias ning oli nomineeritud aasta laulu kategoorias. Aastal 2015 alguses lahkus bändist Kenneth Rüütli, kuid peagi liitusid Põhja-Tallinna koosseisu uued (vana koosseisu) räpparid Kaspar Raudkivi esinejanimega Mini ja Kristjan Soomre esinejanimega Chance. Peagi valmis esimene koos tehtud pala "Suvefanki", mis püsis pikka aega Elmari raadio edetabelites kõrgel kohal ja sai ka aasta kokkuvõttes kõrgelt tunnustatud. Novembris 2015 avaldas Põhja-Tallinn uue albumi "Regeneratsioon". 

Ansambli lugu “Eiolemulolla” pääses novembris 2015 esimesena Eesti Laulu poolfinaali, kuid finaali Põhja-Tallinn ei jõudnud. 

2016. veebruaris lahkus ansamblist Kristjan (Chance) Soomre ning ansambliga liitus taas Risto Vürst.

Muusika
Stiililiselt viljeleb bänd hiphopi ja roki vahelist muusikat. Kõik lood on eestikeelsed ja bändiliikmete enda kirjutatud, loomingus sisaldub palju autorite elus läbielatut.

Plaadifirma
Bändi albumid on andnud välja plaadifirma Masterhead Records, mille loojateks on bändiliikmed ise. Jaanus Saks on öelnud: "Oma plaadifirma tegime seepärast, et Eesti on nii pisike ja kui lähed kellegi teise alla, siis võtab see firma kõik raha ära ja endale ei jäägi midagi."

Diskograafia
Albumid
 2012 – "Per aspera ad astra"
 2013 – "Maailm meid saadab"
 2015 – "Regeneratsioon"
 2017 – "Alati olemas"
 2022 – "C'est la vie"

Tuntumad palad
 "Lähen ja tulen"
 "Nii lihtsalt ei saa"
 "Meil on aega veel"
 "Tere tulemast"
 "Kuula mind ära"
 "Kallis"
 "Küsin endalt nõu"
 "Läbi raskuste"
 "Petteid Loon'd"
 "Kõik, mis meid hoiab"
 "Me saame hakkama"

Lood ja album edetabelites

Lugu/albumEdetabelNädalaid tabelis  Aeg  Kõrgeim koht "Per aspera ad astra"  Raadio 2 Eesti müügitabel  10  alates oktoobrist 2012  1  "Lähen ja tulen"  ETV2 saade "Eesti TOP 7"  19.  märts – august 2012  1.  "Meil on aega veel"  Raadio Uuno saade "Uuno Top 25"  6. detsember 2012 – jaanuar 2013 2.  Õhtulehe muusikablogi Eesti Top 10  4.  alates novembrist 2012  1.  "Nii lihtsalt ei saa"  ETV2 saade "Eesti TOP 7"  12.  august – oktoober 2012  1.   "Tere tulemast"  Raadio Uuno saade "Uuno Top 25"  9.  oktoober – detsember 2012  12.  Õhtulehe muusikablogi Eesti Top 10  4.  detsembris 2012  4. 

Viited

Välislingid
Koduleht Facebookis


Kategooria:Eesti hiphopansamblid